cyanic-selkie/wikianc huggingface dataset:
Petrobras 36
Forliset
Eksplosjonen medførte også at et vannrør under havflaten ble ødelagt. Det var en ventil på røret under plattformen, knyttet til en sjøkiste, men ventilen var innstilt slik at den alltid skulle stå åpen i slike situasjoner. Det strømmet da inn store mengder vann inn i rommet. En del luker og åpninger inn til andre rom var åpnet dagen før, for å kunne utføre reparasjoner av noen sprekker. Det førte til at vannet kunne oversvømme store deler av skroget. Følgende deler av aktre styrbord søyle og tilstøtende områder av pongtong var helt eller delvis oversvømmet : thrusterrom, pumperom, vanninjeksjonsutstyrsrom, ballasttank og tilstøtende stabilitetsboks (på ca 1500 m3), i tillegg til fjerde nivå. I tillegg virket ikke lensepumpene, som hadde vært ute av drift en stund uten at de var reparert. Slagsiden medførte også fylling av kjettingkassene. Plattformen fikk fort 20 graders slagside. Senere økte det til 25 grader.
En prøvde å berge plattformen med å pumpe inn nitrogen og høytrykksluft i tankene, for å erstatte vannet med gasser, og bedre oppdriften. Et team fra det nederlandske selskapet Smit Tak overtok bergingsoperasjonen. 17. mars besluttet en å stoppe pumpingen fordi de mente at et tilstrekkelig volum av luft hadde blitt injisert for å fylle opp de oversvømte rommene. Ved daggry 18. mars gikk et spesialisert team ombord på plattformen for å stenge luftventilene. Like etterpå ble det besluttet å starte nitrogen pumpingen, men det var ikke mulig å kunne koble slangene. 19. mars forsøk en igjen å injisere nitrogen og trykkluft. Men dykkerne klarte ikke å få til tilkoblingene. Plattformen forble med slagside på 25 grader med en liten variasjon i dypgang. Grunnet tekniske problemer i gjennomføringen av dykkingen fikk en ikke sendt inn komprimert luft eller nitrogen. Etter midnatt 20. mars ble situasjonen forverret. Plattformen nådde en slagside på over 30 grader. En konkluderte med at det eneste tilgjengelige alternativet var å kutte ankerliner og stigerør, for å redusere vekten. Men en rakk ikke å gjøre det, og plattformen fortsatte å synke til den var helt nedsenket 20. mars 2001 klokka 11:40.
Det var 175 personer ombord da eksplosjonen skjedde.
Artful Dodger
The Artful Dodger er en romanfigur i boka Oliver Twist som er skrevet av Charles Dickens (1812 – 1870). Boka handler om en foreldreløs gutt som drar til London for å komme seg vekk fra fattighuset, og i Londons travleste gater møter han The Artful Dodger. The Artful Dodgers virkelige navn er Jack Dawkins, og han er en lommetyv. The Artful Dodger er et «kallenavn» for en som er god til å unnslippe, men rimer også på ordet «lodger» som på cockneyslang betyr penger, gryn. I boken står det ingenting om hvor The Dodger ble født, men han er foreldreløs og Fagin tok seg av ham og lærte ham til å bli den beste lommetyven i gjengen som Dodger er leder for.
Hvor gammel han er er det ingen som vet, men ifølge boken skal han være noen år eldre enn Oliver, og siden Oliver ble 11 rett før han reiste til London, er Dodger nok 15-16 år gammel. I boken henger The Artful Dodger ofte sammen med sin lommetyvvenn «Charley Bates». Charley deltar i tyveriet som han og Dodger begår rett foran Oliver (Oliver blir redd og løper, og Mr. Brownlow, som guttene stjal fra, tror at det er Oliver som tok lommetørkleet).
Flere skuespillere har igjennom årene spilt rollen som Dodger. Blant annet Elijah Wood, Jack Wild (Nominert til Oscar for rollen), Harry Eden og Adam Arnold.
Closing Time
Closing Time er Tom Waits' debutalbum, utgitt i 1973 av Elektra Entertainment. En coverversjon av «Ol' '55» ble senere en hit for The Eagles.
Julija Merkulova
Julija Viktorovna Merkulova (russisk: Юлия Викторовна Меркулова; født 17. februar 1984) er en russisk volleyballspiller. Hun representerte landet sitt under Sommer-OL 2012 i London, der laget hennes ble slått ut i kvartfinalen.
Partido Liberación Nacional
Partido Liberación Nacional (norsk: «Nasjonalt Frigjøringsparti»; forkortet PLN) er et politisk parti i Costa Rica.
Partiet ble stiftet av José Figueres Ferrer i 1951 etter at den costaricanske borgerkrigen var slutt, og ble snart et av de viktigste partiene i landet. I 2002 tapte partiet for første gang sitt andre valg på rad. Partiet fikk i dette tilfellet kun 27,1 % av folkets stemmer og fikk med dette 17 av 57 plasser i Nasjonalforsamlingen. Ved presidentvalget samme året fikk partiets kandidat, Rolando Araya Monge, kun 31 % av stemmene, noe som var det dårligste resultatet ved et presidentvalg noensinne for partiet, og ble dermed slått ut av Abel Pacheco.
Noen av de mest dynamiske og populære ledere som landet har hatt, kommer fra PLN. Blant dem kan det nevnes borgerkrigshelten José Figueres Ferrer og Nobels fredspris-vinneren Óscar Arias Sánchez.
Partiet er medlem av Sosialistinternasjonalen.
I nasjonalforsamlingsvalget 5. februar 2006 fikk partiet 25 av 57 plasser. Partiets presidentkandidat Óscar Arias vant presidentvalget med 40,92 % av stemmene. Fra 2010 til 2014 satt Laura Chinchilla som president for PLN. Partiets kandidat Johnny Araya klarte ikke å vinne presidentvalget i 2014.
Nokas Cash Handling
Nokas Cash Handling er en forretningsdivisjon i Nokas, med historie tilbake til Norsk Kontantservice AS (NOKAS), som ble kjøpt opp i 2007. Nokas Cash Handling består av selskapene Nokas Kontanthåndtering AS (tellesentraler) og Nokas Verditransport AS.
Nokas Cash Handling leverer kontanthåndtering, verditransport, kontantautomater og sikkerhetsløsninger for sine kunder, som er banker og andre virksomheter samt lovpålagte sentralbankoppgaver innenfor kontanthåndteringen for Norges Bank. Nokas Cash Handling leverer også E2E-tjenester via selskapet Winservice som eies 50% av Nokas og 50% av Wincor Nixdorf. Selskapet har kontorer i Tromsø, Bodø, Trondheim, Bergen, Stavanger, Sandefjord, og Oslo.
Divisjonen har virksomhet i Norge, Sverige og Danmark. Årlig håndterer divisjonen i overkant av 170 milliarder kroner.
Heart of Saturday Night
Heart of Saturday Night er et musikkalbum av Tom Waits, utgitt i 1974 av Asylum Records.
Sporliste
Alle sanger skrevet av Tom Waits.
Galicia Peak
Galicia Peak er et fjell med en høyde på over 4500 moh. i Vinson Massif i Sentinel Range i Ellsworth Mountains i Antarktis ovenfor Jacobsen Valley i øst og Branscombbreen i nord og vest.
Galicia Peak ligger 5,02 km sør for Mount Shinn (4661 moh), 2,62 km nord-nordvest for Mount Vinson (4892 moh), 840 m nord for Branscomb Peak (4520 moh) og 5,5 km øst-sørøst for Knutzen Peak (3373 moh).
Orda
Orda kan vise til:
Italia under EM i friidrett 1958
Italia deltok med 35 utøvere under EM i friidrett 1958 som ble arrangert 19.–24. august 1958 i Stockholm. Italia tok en medalje under mesterskapet.
Ambrosia
Ambrosia (gresk ἀμβροσία, «udødlighet») er i gresk mytologi en form for nektar, delvis mat, delvis drikke, for de greske gudene (eller halvgudene), hyppig beskrevet som noe som gir udødelighet og evig ungdom for den som spiser eller drikker det. Ambrosia ble fraktet til gudene på Olympen av duer. slik at man i den homeriske tradisjonen kan ha oppfattet det som en form for guddommelig utdunsting eller damp fra jorden.
Etymologi
Forestillingen om en udødelighetsdrikk er attestert i minst to indoeuropeiske områder: gresk og sanskrit. Gresk ἀμβροσία (ambrosía) er semantisk knyttet til sanskrit अमृत amṛta, Amrita), en drikk som gudene benytter for å oppnå udødelighet. De to ordene er avledet fra den samme indoeuropeiske formen *ṇ-mṛ-to-: "udødelig" (n-: (alfa privativum) svarer til forstavelsen a- i både gresk og sanskrit; mṛ: "Ø-trinn" (nulltrinn) av *mer-: å dø; samt endelse).
Den greske dannelsen ambrosia fra a- («ikke») og basisordet βροτός brotós («dødelig») – således drikken eller maten til de udødelige (dvs gudene) – er blitt betegnet som tilfeldig av en del lingvister.
Den engelske klassiske filologen Arthur Woollgar Verrall hevdet at det ikke var belagt noe klart eksempel på at ordet ambrosios nødvendigvis betydde udødelig, og foretrakk derfor å forklare det som «velduftende». Ordet kan således være avledet fra semittisk mbr, en rot som har gitt betydningene «ravgult» (engelsk amber), noe som under forbrenning er harpiksholdig og velluktende, jfr. ambra. Denne substansen er blitt tilskrevet mirakuløse egenskaper. I Europa har honningfarget rav, til dels langt fra den naturlige fargen på rav, i uminnelige tider vært ettertraktet og bl.a. benyttet som gravgaver allerede i neolittisk tid. Rav ble fortsatt anvendt som amulett av frisiske druider på 600-tallet e.Kr. selv om den hellige Eligius (589-659) kom med advarsler om at «Ingen kvinne burde våge å henge rav rundt sin hals».
Definisjon
Ambrosia er nært knyttet til gudenes andre form for føde, nektar (avledet fra latin nectar «gudenes drikk», som igjen har sin opprinnelse i det greske ordet νέκταρ, néktar). De to begrepene ble kanskje ikke opprinnelig atskilt, skjønt hos Homer er nektar vanligvis drikken og ambrosia maten til gudene; det var med ambrosia at Hera «vasket sin egen fortryllende skapning ren for all smuss» og det var likeledes med ambrosia at Athene forberedte Penelope i hennes søvn da hun for siste gang skulle vise seg overfor sine beilere. Alderen som årene hadde gitt henne, ble således "korrigert" og beilerne ble oppflammet av begjær ved synet av henne.
Jan van Leiden
Bakgrunn
Beuckelszoon ble født i nærheten av Leiden som uekte sønn av schultheiss Beukel Gerritsz og tjenestepiken Aleke oder Alit, som faren giftet seg med etter at hans ektefelle døde. Jan vokste opp i fattigdom.
Birac (Gironde)
Birac er en kommune i departementet Gironde i regionen Nouvelle-Aquitaine i det sørvestlige Frankrike.
Jan van Leiden
Bakgrunn
Han lærte seg skredderyrket og arbeidet i Flandern og England. Han vendte så tilbake til Leiden og giftet seg med enken etter en skipper. Som kjøpmann reiste han så vidt omkring som til Lübeck og Lisboa. Til slutt drev han et verdshus i Leiden, var mestersanger, rimdikter og skuespiller under byens festspill.
Birac (Gironde)
Befolkningsutvikling
Antall innbyggere i kommunen Birac (Gironde)
Jan van Leiden
Møte med Døperne
I 1533 ble han kent med døperen (anabaptisten) Jan Matthijs og lot seg døpe av ham. Hans interesse for denne nye kristelige bevegelsen var allerede blitt vekket hos ham på et besøk i Münster da han hørte noen prekener av Bernd Rothmann.
Religiøst og politisk lederskap
Bockelson ble selv en karismatisk anfører blant døperne, og ble idolisert av sine tilhengere. Ifølge ham selv dro han til den tyske byen Münster i 1533, fordi han hadde hørt om byens predikanter. Han sendte bud etter Jan Matthijs, som hadde døpt ham. Etter sin ankomst ble Matthijs – som ble ansett for å være profet – leder av byen. Etter et mislykket militært angrep påskesøndag 1534, hvorved Matthijs ble drept, ble Bockelson konge av Münster inntil byens fall i juni 1535.
Han innførte et teokrati i Münster og opprettet en kommunalistisk og polygam stat. Ifølge visse kilder hadde Bockelson 16 koner, noe som skyldtes at han hadde innført en lov om at en ugift kvinne skulle gifte seg med den første som fridde. Da kvinner var tvunget til å gifte seg, konkurrerte mennene om å ha flest koner. Bockelson halshugget offentlig en av sine koner: Da byen ble beleiret av de tyske landfyrstene sies det at da en av konene hans spurte om tillatelse til å forlate byen, hogde han av henne hodet mens de andre konene hans danset og sang salmer.
Münsters hær ble slått i 1535 av biskop Franz von Waldeck, og Bockelson ble tatt til fange. I januar 1536 ble han sammen med Bernhard Krechting og Bernhard Knipperdolling torturert og deretter henrettet. De ble bundet til en pæle med en jernkrave med jernpigger, og kroppene ble i en time sønderrevet med rødglødende tenger. Deretter ble tungene revet ut, før de ble drept med en brennende kniv gjennom hjertet.
Likene ble heist opp i bur over Sankt Lamberti kirke i Munster og etterlatt for å råtne opp. Knoklene ble fjernet etter 50 år, men burene er blitt hengende inn i det 21. århundre.
Republikken Khakasias flagg
Republikken Khakasias flagg er en variant av Russlands flagg. Det har et grønt felt med et solsymbol ved stangen og fargene blått, hvitt og rødt i den frie enden av duken. Dette viser tilhørigheten til Russland. Den grønne fargen viser tilknytningen til Sibir og symboliserer evig liv og gjenfødelse. Det tradisjonelle solsymbolet er nå i gul farge. I det første flagget for Khakasia, benyttet fra 1992 til 1993, var det tegnet i svart og hvitt. Bakgrunnen for solsymbolet er å finne i fornminner fra området. Det er å finne på helleristninger
Republikken Khakasias flagg er en variant av Russlands flagg. Fra 1992 til 2003 førte Khakasia et flagg som hadde de russiske fargene hvitt, blått og rødt i disponert på samme måte som i Russlands eget flagg, men med det grønne feltet og solsymbolet ved stangsiden av flaggduken. Dette ble siden gjort ulovlig i russisk flaggvesen: Flagg for føderasjonssubjekter kan ikke benytte seg av føderasjonens flagg i de republikkegne symbolene. Rekkefølgen på fargene i den frie enden ble derfor i 2003 endret til blått over hvitt over rødt.
Den nåværende versjonen av Khakasias flagg ble innført 25. september 2003. Flagget er tegnet av S. A. Donskov og G. A. Vjatkin.
Blaignac
Blaignac er en kommune i departementet Gironde i regionen Nouvelle-Aquitaine i det sørvestlige Frankrike.
Befolkningsutvikling
Antall innbyggere i kommunen Blaignac
Melodi Grand Prix 2000
Melodi Grand Prix 2000 var den 39. utgaven av Melodi Grand Prix, Norges nasjonale uttaking til Eurovision Song Contest. Ti finalister deltok i finalen 4. mars 2000 som ble arrangert på NRK Marienlyst i Oslo. Vinnerlåten ble «My Heart Goes Boom», framført av Charmed. Vinnerlåten er skrevet av Morten Henriksen og Tore Madsen. Charmed representerte Norge i den internasjonale finalen i Stockholm og ble nummer 11 med 57 poeng.
Sendingen
For sjette år på rad gikk finalen av stabelen på NRK Marienlyst med Stine Buer og Hans Christian Andersen som programledere. Dette var første gang finalelåtene ble framført uten levende musikk, all musikk var ferdiginnspilt. Dette er også den foreløpig siste finalen som ble avviklet i studio på Marienlyst, samtlige norske finaler har siden blitt arrangert utenfor Fjernsynshuset.
Også dette året gikk NRK ut og inviterte låtskrivere til å sende inn sine bidrag for å heve kvaliteten på sangene i konkurransen. De fleste artistene var ukjente, men både Jan Werner Danielsen og Arnold B Family vendte tilbake til konkurransen.
De ti finalistene ble først spilt én gang, før tv-seerne fikk stemme. I første runde fikk Jorun Erdal synge på nytt på grunn av tekniske problemer. Etter første avstemningsrunde gikk de fire best plasserte låtene til en superfinale, og seerne stemte på nytt. Dette året var det 40 år siden den første Melodi Grand Prix-finalen, og det ble markert med kavalkade og tidligere deltakere.
Henrik Lax
Henrik Lax (født Rolf Henrik Richard Lax den 6. mai 1946 i Helsinki, Finland) er en finsk politiker. Lax var tidligere et medlem av Europaparlamentet for Svenska folkpartiet. Han har også vært medlem av alliansen av liberale og demokrater i Europa og satt i Europaparlamentet's komité for sivile friheter, justis- og interne affærer.
Melodi Grand Prix 2000
Sendingen
Tv-seerne og en fagjury avgjorde resultatet, og Charmed vant superfinalen med full pott fra samtlige juryer.
Superfinale
Samme system ble brukt som under første runde, men denne gangen ga hver region 8, 10 og 12 poeng til de tre låtene som fikk flest telefonstemmer. Fjerdeplassen fikk 0 poeng. Fagjuryen ga 0, 16, 20 og 24 poeng.
Hendelser
Sendingen ble en stor suksess for NRK, og før finalen fokuserte pressen på at NRK hadde forsøkt å modernisere konkurransen. Og forventningene ble innfridd: «Løssluppen stemning i studio, unge programledere og masse selvironi bidro til et mer spenstig Grand Prix enn tidligere.» skrev NTB etter finalen. VGs kommentator mente til og med at konkurransen hadde blitt for frisk: «tonen i slagerkonkurransen ble så hip at det var problematisk å henge med fra tid til annen.» Aftenposten mente Melodi Grand Prix plutselig var blitt relevant og tidsriktig. Pressen var også enig i at rett låt vant. Vinnerlåten ble også en hit og lå hele elleve uker på VG-lista med tredjeplass som beste notering.
Da Sha-Boom framførte «Let's Go All the Way», hoppet vokalist Dag Finn Strøm ned fra scenen og begynte å synge duett med Carola som satt blant publikum. Stuntet var ukjent for NRK, men Carola sa til NTB at det var «sånn halvveis planlagt».
Irena Jovic
Irena Jovic (født 11. april 1973) er en norsk kunstner, som er oppvokst på Engavågen i Meløy kommune i Nordland med norsk mor og Bosnisk-serbisk far. Som 16-åring flyttet hun til Frankrike, der hun fullførte fransk gymnas og begynte studier ved L´Ecole des Beaux-Arts i Saint-Étienne. Etter 5 år vendte hun tilbake til Norge. Hun var elev ved Nerdrums atlier 1999-2000. I 2005 tok hun cand.philol.-graden ved Universitetet i Oslo med kunsthistore hovedfag.
Hun har hatt flere separat- og kollektivutstillinger. Hennes virke som kunstner er todelt, med hovedvekt på det nordnorske landskapet og portrett- og menneskeskildringer.
Kongedømmet Ungarn
Kongedømmet Ungarn (ofte bare forkortet til Ungarn) var en stat i Sentral-Europa som eksisterte fra 1000 til 1918, så fra 1919 til 1946 avbrutt av flere perioder med anarki og forskjellige styreformer.
Middelalderens Ungarn var det nest største landet i Europa, kun Det tysk-romerske rike var større, og befolkningsmessig det tredje største landet. Kongedømmet Ungarn vokste frem i dagens vestlige Ungarn og Slovakia, og spredde seg siden til resten av det som i dag er Ungarn, Transilvania (i dagens Romania), dagens østlige Slovakia, Karpato-Ruthenia, Vojvodina (i dagens Serbia), Burgenland Østerrike, Slavonia (i dag Kroatia) og andre mindre områder i nærheten. Kongedømmet Kroatia (uten Slavonia) hadde selvstyre fra 1091 til 1868, underlagt Ungarns krone, og var i personalunion fra 1868 til 1918. Kongedømmet var bundet sammen med keiserdømmet Østerrike i en personalunion fra 1867 til 1918. Statsdannelsen ble kalt Østerrike-Ungarn, eller dobbeltmonarkiet.
Navn
I senmiddelalderen refererte de latinske ordene «Natio Hungarica» og «Hungarus» til alle adelsmennene av kongeriket. Innbyggerne hadde nasjonalfølelse, der lojalitet og patriotisme ble satt fremfor etnisk opprinnelse. Imidlertid, ifølge István Werbőczys Tripartitum, besto «Natio Hungarica» kun av privilegerte adelsmenn som tilhørte Ungarns krone, uavhengig av etnisk tilhørighet.
Det latinske navnet Regnum Hungariae/Vngarie (Regnum betyr kongedømme); Regnum Marianum (Kongedømmet eller styret av St. Mary); eller bare Hungaria var formen som ble brukt i offisielle dokumenter fra begynnelsen av kongedømmet frem til 1840-årene, mens det tyske navnet Königreich Ungarn ble brukt fra 1849 til 1860-årene og det ungarske navnet Magyar Királyság i 1840-årene og fra 1860-årene til 1918. Navnene på de andre språkene brukt i kongeriket var Królestwo Węgier (polsk), Regatul Ungariei (rumensk), Краљевина Угарска/Kraljevina Ugarska (serbokroatisk), Kraljevina Ogrska (slovensk), Uherské království (tsjekkisk) og Uhorské kráľovstvo (slovakisk).
Dani Carvajal
Daniel «Dani» Carvajal Ramos (født 11. januar 1992) er en spansk fotballspiller som spiller for Real Madrid CF. Han har tidligere spilt for den tyske klubben Bayer Leverkusen.
Bobby Kerr
Robert «Bobby» Kerr (født 9. juni 1882 i Enniskillen, Irland, død 12. mai 1963 i Hamilton, Ontario, Canada) var en kanadisk friidrettsutøver.
Familien utvandret fra Irland til Canada da Bobby var fem år gammel. Etter avsluttet skolegang arbeidet han i brannvesenet, og trente ulike løpsøvelser på fritiden. Han ble tatt ut til å delta i OL 1904 i St. Louis, men han ble utslått i alle de tre øvelsene han deltok i (60 meter, 100 meter og 200 meter). Etter hvert forbedret han sine personlige rekorder, og han innehadde en stund samtlige kanadiske sprintrekorder, på distansene fra 40 til 220 yards.
Dani Carvajal
Landslaget
Han ble tatt ut i s tropp til VM i fotball 2018 i Russland.
Bobby Kerr
I 1908 vant han det britiske mesterskapet på 100 og 200 yards. Under OL 1908 i London vant han bronse på 100 meter, etter sørafrikaneren Reggie Walker og amerikaneren James Rector. Dagen etter gikk han til topps på 200 meter foran amerikanerne Robert Cloughen og Nate Cartmell.
Etter den aktive karrieren var han friidretts- og fotballtrener, og var offisiell funksjonær under olympiadene i 1928 og 1932. Han ble medlem av Canadas olympiske komité, og var med på å organisere Samveldelekene i 1930 i Hamilton.
Dani Carvajal
Landslaget
Han ble tatt ut i s tropp til VM i fotball 2022 i Qatar.
Galdhøpiggrennet
Galdhøpiggrennet (1934–) er et renn i telemarkskjøring som arrangeres den første lørdag etter påske. Det innebærer en drøyt tre timer lang marsj opp til start ved Keilhaus topp.
Det ble påtenkt av blant andre Einar Bergsland og gikk ned fra Galdhøpiggen til Spiterstulen. Første renn var påsken 1934. Utforløypa var stukket av Jakob de Rytter Kielland, og man fulgte traseen i flere år. Høydeforskjell var om lag 1000 meter. Hastigheten var 65 km/t uten uhell av betydning i 1934. Men så kom krigen. Etter en pause fra 1957 ble det tatt opp i 1988 med Per Einar Roth ved Åsnes Skifabrikk som ildsjel og medlem i Ullensaker Vannskiforening. Rennet, som før hadde vært en utforkonkurranse, ble nå et telemarkskirenn. Fra 1988 var det således Nannestad Alpinklubb som arrangerte i 12 år, før det ble tatt over av Ullensaker Skiklubb, men med de samme ildsjeler. Antall deltakere i 1934 var 7, 58 i 1938, 68 i 1939, i 2007 var det over 400. Løypa er fremdeles drøyt 3,5 kilometer lang, og det er seks egne klasser for damer og herrer junior, senior og veteran. I snitt faller man ti ganger hver, og det er 3000 stup. Til det 25. renn i nyere tid utkom i 2012 en bok av Eivind Åsrum Skille med tittelen «Galdhøpiggrennet - fra borgerlig samlingssted til «folkelig» vorspiel».
Léon Blum
Léon Blum (født 9. april 1872 i Paris, død 30. mars 1950 i Jouy-en-Josas ved Versailles) var en fransk politiker og sosialist. Han var statsminister tre ganger, fra 1936 til 1937, én måned i 1938 og fra 1946 til januar 1947.
Liv og virke
Blum var født i en jødisk middelklassefamilie i Paris. Han studerte både litteratur og juss ved Sorbonne-universitetet, og arbeidet både som advokat og litteraturkritiker. Han ble en av de ledende litterære figurene i landet.
Det var Dreyfus-saken i 1894 som vakte Blums interesse for politikk. Denne saken hadde stor effekt på mange av jødene i landet. Blum kom i kontakt med Jean Jaurès, som han kom til å se opp til. Han begynte å skrive i den sosialistiske dagsavisa L'Humanité, og ble snart et framstående medlem i Det franske sosialistpartiet, SFIO (Section française de l'internationale ouvrière).
I juli 1914, rett før første verdenskrig brøt ut, ble Jaurès myrdet, og Blum deltok mer aktivt i lederskapet i partiet. I 1919 ble han valgt til leder i partiets eksekutivkomité, og innvalgt i nasjonalforsamlingen fra Paris. I 1920 arbeidet han for å hindre en splittelse mellom de som støttet og de som var skeptiske til den russiske revolusjonen. Men den revolusjonære fløyen brøt ut, tok L'Humanité med seg, og stiftet Det franske kommunistpartiet, PCF.
Blum ledet SFIO gjennom 1920- og 1930-årene, og var også redaktør for den nye avisa til sosialistene, Le Populaire. Blum var marxist, ikke leninist. Léon Blum ble valgt som deputert fra Narbonne i 1929, og gjenvalgt i 1932 og 1936.
Folkefronten
I 1934 endret situasjonen i fransk politikk seg. Adolf Hitler hadde tatt makten i Tyskland, og det var fascistisk uro i Paris. Kommunistene la bort den ekstremt fiendtlige holdningen de hadde hatt til sosialistene, og i 1935 dannet alle partier til venstre i fransk politikk Folkefronten, Front Populaire. I juni 1936 vant Folkefrontpartiene en stor seier ved valgene, og Blum ble den første sosialisten og den første jøden som ble statsminister i Frankrike. Han ble utsatt for mye hets fra den katolske høyresiden, og en gang ble han dratt ut av bilen han satt i og nesten slått ihjel av en gruppe anti-semitter og rojalister.
Industriarbeiderne i Frankrike fulgte opp valgseieren til Folkefronten med å okkupere fabrikkene, og mange følte at «revolusjonen» stod for døra. Men både Blum-regjeringen av sosialister og det borgerlige sentrum, og støttepartiet deres, kommunistene, var med på å roe ned arbeiderne. Lønnsøkning og mer fritid fikk de, men ingen «revolusjon».
Ibrahim
Ibrahim (arabisk: إِبْرَاهِيم – ʾIbrāhīm) anses av muslimer som en betydningsfull profet på bakgrunn av hans gjenoppbygning av Kaba i Mekka (hvor han etterlot seg fotspor som kan sees den dag idag), og ettersom han var far til Ismail, som regnes som arabernes stamfar.
Léon Blum
Folkefronten
Da den spanske borgerkrigen brøt ut, måtte Blum godta en nøytral linje, istedenfor åpen støtte til de spanske sosialistene, slik at det borgerlige sentrum ikke skulle bryte ut av den franske Folkefronten, og for å minske faren for borgerkrig også i Frankrike. Frankrike var også under press fra den konservative regjeringa i Storbritannia for å godta «ikke-innblandingspolitikken» deres. De dilemmaene han stod overfor, gjorde at Blum gikk av i juni 1937.
På tross av sin korte levetid, vedtok den franske Folkefrontregjeringen mange viktige lover, blant dem 40 timers arbeidsuke, betalt ferie for arbeidere, rett til kollektive lønnsforhandlinger og nasjonalisering av våpenindustrien.
Ibrahim
I muslimsk tro oppfylte Ibrahim alle de bud og prøvelser som Gud satt ham på prøve gjennom hans liv. Som et resultat av hans fast tro lovte Gud ham at han skulle bli leder for nasjoner i verden. Ibrahim utgjør, i muslimsk tro, legemliggjørelsen av den perfekte muslim og Koranen nevner ham som et forebilde for menneskeheten. I denne forstand har Ibrahim blitt beskrevet som å representere «opphavlige menneske i universet overgitt til Den guddommelige virkelighet, før dens fragmentering i religioner som ble adskilt fra hverandre i ulikheter i form.» Den islamske helligdagen Id al-adha er feiret i minnet av Ibrahims mot, og muslimer gjøre pilegrimsreiser for å gi sin hyllest til Kaba som Ibrahim hadde satt opp.
Léon Blum
Andre verdenskrig
Da nazi-Tyskland okkuperte Frankrike i juni 1940 ble Blum værende, og var blant de få medlemmene i nasjonalforsamlingen som stemte mot å gi vide fullmakter til kollaboratøren marskalk Pétain. Blum ble arrestert av den tyskvennlige regjeringen i Vichy i september 1940, og holdt fengslet til 1942, da han ble stilt for retten tiltalt for landssvik. Blum brukte rettssaken til et oppgjør med franske militære og pro-tyske politikere som Pierre Laval. Rettssaken gikk så dårlig for Vichy-regimet at den tyske okkupasjonsmakten gav ordre om at den skulle stanses.
Ibrahim
Hans familie, inkludert sønnen Ismail, bistod oppbygging av bostedene rundt Mekka, som senere skulle være stedet hvor islams siste profet Muhammed ble født. Ibrahim og Ismail anses for å være de som gjenoppbygde Kaba-helligdommen i Mekka, og at Ibrahim etterlot seg sine fotavtrykk der. Ibrahim er den første profet som omtalte de troende som muslimer, som betyr «de som underkaster seg Allah».
Léon Blum
Andre verdenskrig
I april 1943 ble Blum deportert til den tyske konsentrasjonsleiren Buchenwald, der han var i avdelingen for høyt rangerte personer til april 1945, da han ble forflyttet til Dachau ved München, og så til Tyrol, fordi allierte styrker nærmet seg. På slutten av krigen gav naziregimet ordre om at han skulle henrettes, men de lokale myndighetene adlød ikke lenger, og han ble reddet av allierte styrker i mai 1945. Broren hans, René Blum, ble derimot myrdet av nazistene i Auschwitz.
Geitungen fyr
Geitungen fyr er et fyr som ligger på en liten øy like sør for Skudeneshavn på Karmøy i Rogaland, på nordsiden av Skudenesfjorden. Det ble bygget for å sikre innseilingen til Boknafjorden.
Léon Blum
Sitat
«Kommunismen er en teknikk, fascismen er en estetikk, sosialismen er en moral.»
Geitungen fyr
Fyret ble tegnet av ingeniør Jørgen M. Meinich i fyrvesenet og bygd i betong. Det ble første gang tent 1. juli 1924. Det originale 2. ordens linseapparetet er fremdeles i drift og deler av tåkeluren, en diafon, samt radiofyret er bevart. På fyrstasjonen finnes en fyrassistenbolig og vei, landing og naust. Av den gamle fyrmesterbostedet står bare tuftene igjen, det gjør også et uthus. Fyret ble automatisert og avbemannet i 1994.
Geitungen fyr er et særpreget fyr fra senere tid og et viktig eksempel på betongarkitektur. Fyrbygningen er stort sett bevart slik som den ble bygd og har stor fyrhistorisk verdi. Fyret er derfor fredet etter lov om kulturminne.
Haugesund Turistforening driver i dag fyret som ubemannet turisthytte i sommersesongen.
Ibrahim
Ofringen av sønnen
Islam har en fortelling som tilsvarer den i Det gamle testamente om hvordan Abraham er villig til ofre Isak: Allah ga Ibrahim beskjed om å ofre sin sønn Ismail til Allah. Ibrahim spør sønnen om råd, og blir anbefalt å følge Guds befaling. Dette skjer i henhold til muslimsk tro på stedet Mina utenfor Mekka. Ibrahim blir fristet av djevelen til å ikke adlyde Gud, men han jager vekk djevelen ved å kaste steiner etter ham. Da Ibrahim var villig til å slakte sønnen, stanset Allah Ibrahims hånd, Ibrahim slapp likevel å ofre sønnen, for da var testen bestått. Gud sendte et dyr til Ibrahim og sønnen for å tjene som offer i stedet for Ismail. Flere av ritualene under Hajj imiterer disse hendelsene.
Kaba og byen Mekka
Da Ismail var liten, bare et par måneder gammel, tok Ibrahim med kona og Ismail til et øde tørt sted som siden ble kjent som Mekka. Det var ordre fra Gud at han måtte dra derfra og la familien være igjen alene. Ibrahim ba til Gud om at Gud måtte passe på familien i hans fravær. Senere på dagen da bare lille Ismail og moren var helt alene i det ødemarken, ble Ismail veldig tørst. Han satt alene på bakken og grein og sparket i bakken. I det samme øyeblikket ble bønnen til Ibrahim oppfylt og det kom vann opp av bakken der lille Ismail hadde stått. Etter hvert kom det karavaner som lette etter steder med vann. De slo seg ned og hjalp Ismail og moren med og overleve. Det ble bygget hus og dyrket opp markene. Da Ibrahim kom tilbake fikk han i oppgave av Gud om lage Kaba. Den dag i dag renner det fortsatt vann opp av det stedet der Ismail hadde slått på.
Zahir Shah
Mohammed Zahir Shah (født 16. oktober 1914 i Kabul i Afghanistan, død 23. juli 2007 i Kabul) var Afghanistans siste konge fra 1933 til 1973. Han var gift med dronning Humaira Begum Shah (død juni 2002). Sammen fikk de åtte barn.
Konge
8. november 1933 ble han utropt til konge bare 19 år gammel, bare timer etter at hans far, Mohammed Nadir Shah, var blitt drept foran hans egne øyne. Han var aldri en svært sterk statsleder og i begynnelsen av hans kongedømme var det mange onkler og andre nære slektninger som hadde mye makt. Han førte gjennom sine 40 år på tronen Afghanistan nærmere å bli en moderne demokratisk stat. Han bygget også Afghanistans første universitet.
Utenrikspolitisk var Zahir Shah ganske nøytral. Han klarte å holde Afghanistan nøytralt og ute av andre verdenskrig og holdt også nasjonen nøytral i den kalde krigen så lenge han satt på tronen. Dette til tross for at Afghanistan var en grensestat til Sovjet. Han utviklet kulturelle og handelsmessige bånd til vesten, og Afghanistan ble et populært turistmål i hans regjeringstid.
I 1964 innførte han en ny grunnlov som endret Afghanistan fra å være et eneveldig kongedømme til et konstitusjonelt monarki. Den nye grunnloven var et steg mot demokrati og gjorde grunnskole obligatorisk, ga kvinner stemmerett, samt mulighet til å ta utdannelse og arbeid. Men siden han var redd for å gi fra seg for mye makt, gikk ikke reformene hans like langt på alle områder. Politiske partier ble aldri legalisert og parlamentet og statsministeren hadde lite makt.
Dette kan være noe av motivasjonen til at hans fetter og tidligere statsminister Mohammed Daoud Khan gjennomførte et kupp og etablerte Afghanistans første republikk, mens Mohammed Zahir Shah var i Italia. Daoud Khan var for sterkere modernisering, men den sovjetiske invasjonen og videre destabilisering av landet umuliggjorde dette. For å unngå vold etter statskuppet i 1973, abdiserte Zahir Shah i august og med det endte et 300 år gammelt dynasti.
Eksil
Etter sin abdikasjon, som han utførte med et brev sendt fra Italia, hvor han var på besøk, bosatte Zahir Shah seg i Roma der han bodde i 29 år, sammen med sin hustru og i nærvær av familie og venner. Han forholdt seg stort sett rolig mens han var i eksil og fikk tiden til å gå med sjakkspilling, fotografering og miniatyrmaling. Han ga sjelden intervjuer, spesielt etter at han i 1991 ble utsatt for et attentat. En Angola-født portugiser som hadde konvertert til islam ga seg ut for å være journalist og knivstakk Zahir Shah flere ganger i ansikt og hals.
Fra Roma kunne han bare se på at hans Afghanistan ble ødelagt av krig. Først gjennom den sovjetiske okkupasjonen, så gjennom borgerkrigen mellom Taliban og Nordalliansen. Som mange andre afghanere hadde han håp om at talibanstyret skulle bringe fred og stabilitet, men han ble fort desillusjonert. Da begynte han arbeidet med å samle et loya jirga og prøve å danne en bred samlingsregjering. Planen fikk ikke noe gjennombrudd før etter terrorangrepene mot USA 11. september 2001.
«Nasjonens far»
I april 2002 reiste Zahir Shah tilbake til Afghanistan og bosatte seg i sitt gamle palass. Han frasa seg alle krav på tronen og gjentok flere ganger at han ikke var interessert i ta tilbake tronen, men bare hjelpe til med å gjenoppbygge og forene landet. Samme år åpnet han den første loya jirga. Under åpningen sa han til representantene at «Folket er avhengig av dere og dere må ikke glemme dem», og at «Jeg håper dere vil gjøre deres beste for å opprettholde fred, stabilitet og samhold i det afghanske folk». Han deltok også på innsettelsen av Hamid Karzai som president i 2002.
I januar 2004 fikk Afghanistan en ny grunnlov som gjorde monarkiet til historie. Zahir Shah fikk da den seremonielle posisjonen «Nasjonens far». Posisjonen skulle falle bort ved hans død.
Zahir Shah døde 23. juli 2007, etter at helsen hans hadde vært dårlig de siste årene. Siden han returnerte til Afghanistan i 2002 hadde han vært flere ganger i utlandet for å motta medisinsk behandling. President Karzai erklærte tre dagers landesorg. Zahir Sahah lå på lit de parade i en moské i Kabul, før han ble gravlagt ved sin kones side i Kabul.
Rhesusfaktor
Rhesusfaktorer refererer til et tidlig utviklet system for å unngå å gi feil blodtype til pasienter som trengte blodoverføring.
Jerome K. Jerome
Jerome Klapka Jerome (født 2. mai 1859, død 14. juni 1927) var en britisk forfatter som er kjent for boken Three Men in a Boat. Han ble født i Walsall som den gang lå i Staffordshire. Huset han ble født i er omgjort til museum.
Rhesusfaktor
Noe forenklet var det slik at noen blodtyper ikke var forlikelige og utviklet klumper eller ødela hverandre. Ved å sortere i grupper med A-blod, B-blod og O-blod, med + eller – etter, fikk en gruppert slik at det ble mulig å håndtere større kvanta blodoverføringer uten å risikere at pasientliv gikk tapt. Forlikelighet kunne enkelt sjekkes ved hjelp av såkalte Eldon-kort, der små blodprøver var lagt inn, og en dryppet prøveblodet i rutene.
Jerome K. Jerome
Oppvekst og barndom
Oppveksten var i London, hvor familien levde i fattigdom, etter at faren hadde investert i den lokale gruveindustrien. Han var den yngste av fire søsken, med to søstre og en bror. Familien ble stadig hjemsøkt av gjeldsinndrivere, noe han har skildret i selvbiografien My Life and Times.
Den unge Jerome ønsket å bli enten politiker eller boklærd, men begge foreldrene døde da han var 13 år, og han måtte ut og søke arbeide. Han fikk jobb ved London and North Western Railway, i starten med å samle opp kull langs jernbanesporene. Han ble der i fire år.
Skuespillerkarriere og tidlige litterære arbeider
Hans eldre søster Blandina likte teaterlivet og han bestemte seg i 1877 for å prøve seg som skuespiller med kunstnernavn Harold Crichton. Han slo seg sammen med et ensemble som forsøkte å hangle seg gjennom med små midler. Skuespillerne måtte ofte selv finansiere sceniske nødvendigheter for å holde det hele i gang. Jerome var i utgangspunktet pengelens, noe han knapt var alene om. Som 21-åring tre år senere hadde han fått nok, og søkte andre veier. Han prøvde seg som (frilans) journalist og skrev essayer, satirer og korte fortellinger (noveller) uten særlig hell. De neste årene var han skolelærer, pakkhusekspeditør og advokatkontorist, mens han stadig skrev. I 1885 løsnet det med at han fikk utgitt boken On the Stage—and Off, som var en humoristisk skildring av livet på og rundt scenen. Neste boken var humoristiske essayer og ble godt nok mottatt til at han giftet seg i 1888 med Georgina Elizabeth Henrietta Stanley Marris (for enkelhets skyld kun kalt for «Ettie»), ni dager etter at hun ble skilt fra sin første mann. Datteren Georgina, som ble kalt «Elsie» fulgte med moren. Hvetebrødsdagene ble tilbragt ved bredden av Themsen, noe som viste seg heldig for neste bok: Three Men in a Boat.
Three Men in a Boat og karrieren videre
Skrivingen startet nesten umiddelbart etter at paret var kommet hjem. I boken blir kona erstattet med to av vennene hans George Wingrave (George) og Carl Hentschel (Harris). Dette tillot ham å skape komiske situasjoner og opptrinn uten å bryte med historien om Themsen-regionen. Boken, som kom ut i 1895, ble øyeblikkelig en suksess, og blir fortsatt gitt ut i nye opplag. En virkning var at antallet båter registrert i Themsen-distriktet økte med 50% det følgende året, og antallet turister i distriktet ble merkbart større. De første ti årene solgtes en million bøker over hele verden. Der er blitt filmer, TV- og radioprogrammer, teaterstykker og til og med en musical av den. Stilen har hatt innflytelse på satirer og humor langt ut over Englands grenser.
Med økonomien fra boken i ryggen, kunne han konsentrere seg helt om å skrive. Han skrev både skuespill, essayer og romaner, men ingen av dem kom i nærheten av populariteten til Three Men in a Boat. I 1893 fikk han jobben med å redigere The Idler(Lediggjengeren) som var et satirisk månedsblad (Rudyard Kipling fikk den ikke). Bladet tok sikte på mennesker som satte pris på lediggang. Han startet selv «To-Day» i 1893, men måtte trekke seg fra begge etter økonomiske problemer og et injuriesøksmål.
I 1898 hadde han et kort opphold i Tyskland, som inspirerte til boken Three Men on the Bummel som oppfølger. Med sykkel, og i et ukjent terreng klarte han ikke å gjenskape stemningen fra den første. Skuespillet Paul Kelver(1903) regnes i dag som meget selvbiografisk. Publikum klarte ikke helt å akseptere hans skuespill Passing of the Third Floor Back (1908) som var betydelig avdempet i formen i forhold til hva de forventet av ham.
Den første verdenskrig og siste del av karrieren
Ved utbruddet av krigen, meldte han seg frivillig, men ble avvist på grunn av alderen. Han ble derfor frivillig ambulansesjåfør for den franske hæren. Krigserfaringene fikk ham til å ta livet mere alvorlig, noe som forsterket seg da stedatteren Elsie døde i 1921.
Selvbiografien My Life and Times kom ut i 1926. Kort tid etterpå ble han utnevnt til æresborger («Freeman of the Borough») av fødestedet Walsall. Han fikk hjerneslag i juni 1927 og døde to uker senere.
Ischyrosonychini
Ischyrosonychini er en gruppe med biller som tilhører familiegruppen bladbiller (Chrysomelidae). Både larvene og de voksne (imago) er planteetere.
Utseende
Nokså små, brede, flate, gjerne gulgrønnlige bladbiller. Hodet er lite, ikke synlig ovenfra, antennene forholdsvis lange og tynne. Kroppsformen er bredt oval sett ovenfra, pronotum og dekkvinger er noe utvidet mot sidene.
Levevis
Både larver og voksne lever på planter og eter fra dem. Noen av artene er regnet som skadedyr.
Utbredelse
Gruppen er utbredt i den Nye verden, de fleste i den Neotropiske økosonen.
Satres
Satres er i etruskisk mytologi en gud for tid og nødvendighet, og er således en skjebnegud, men også en jordbruksgud, beskytter av såing av markene. Han ble assosiert med sand.
Han avbildes i kunsten som en gammel mann med sigd og et timeglass. Han er likestilt med den romerske gud Saturn og hans greske motstykke er Kronos, en av titanene. Kronos hadde få plikter, hovedsakelig for jordbruket, noe som kanskje var grunnen til at etruskerne framskapte Satres, og som fra igjen romerne skapte Saturn. Satres betraktes således som en eldre og mer opprinnelige gud enn det romerske motstykket.
Boksestil
Ortodoks stil
Den ortodokse stilen er den mest vanlige. Utøveren plasserer venstre fot foran høyre, det vil si nærmere motstanderen og slik at den svakeste siden peker fremover. Dette gjør den sterkeste siden mest effektiv, blant annet fordi høyre arm tilbakelegger en lengre strekning under slag, som dermed opparbeider større moment. En ortodoks bokser forsvarer seg og «jabber» med venstre hånd og bruker høyre til angrepsslag. Blant boksere med ortdoks stil er Jack Johnson, Rocky Marciano, Roberto Duran, Floyd Mayweather jr., Muhammad Ali, Mike Tyson, Larry Holmes, Lennox Lewis, Vladimir Klitsjko, Joe Frazier, Sugar Ray Robinson og Sugar Ray Leonard. Vanligvis er det høyrehendte utøvere som inntar den ortodokse holdningen. Det finnes imidlertid også venstrehendte boksere, slik som Oscar De La Hoya, som bruker ortodoks stil. De drar fordel av en meget hard jab og venstre hook.
Southpaw
Et alternativ er «southpaw», som i sin alminnelighet er et speibilde av den ortodokse stilen, det vil si at bokseren plasserer høyre fot foran og jabber og forsvarer seg med høyre hånd. Blant utøverne av stilen er Marvin Hagler, Sultan Ibragimov, Michael Moorer og Manny Pacquiao. Tradisjonelt regner man med at en southpaw vil ha en fordel i møte med en ortodoks utøver, om ikke annet fordi motstanderen vil ha mindre erfaring i å møte denne stilen.
Blandingsstil
Noen utøvere, såkalte «switch-hitters», er istand til å skifte mellom ortodoks og southpaw-stil. Blant de mer kjente bokserne i denne kategorien er mellomvektsbokseren Marvelous Marvin Hagler og Michael Moorer og Tyson Fury i tungvekt. Dette gjør dem naturlig nok svært uforutsigelige for motstanderne, slik at de kan trekke strategiske og taktiske veksler av sin evne under kampen. Å bevisst skifte stil på denne måten krever svært god egenkontroll. Utøvere som ikke har slik kontroll, altså ikke kjenner til sin egen «naturlige» stil, mister evnen til å bruke sin sterkeste side effektivt, et fenomen som er mest vanlig blant uerfarne amatørboksere.
Stigningstall
Stigningstallet til en kurve i matematikken er et mål for hvor bratt den er. For en rett linje kan det finnes ved algebra eller geometri, mens for generelle kurver blir det beregnet i matematisk analyse ved derivasjon.
Definisjon
La L være en rett linje som går gjennom punktene (x1,y1) og (x2,y2). Da er stigningstallet til L lik m, der
To linjer som står vinkelrett på hverandre, vil ha stigningstall m og m'  som oppfyller mm' = - 1.
Stigningstallet til en kurve
For en generell kurve, gitt ved en funksjon f, er stigningstallet til f i punktet x lik stigningstallet til tangenten til f i x. Hvis funksjonen ikke har noen tangent i det punktet, er ikke stigningstallet definert. Å bestemme stigningstallet til f gjøres ved derivasjon og er et sentralt område i matematisk analyse.
En gren av matematisk analyse kaller vi statistikk, hvor kurver og stigningstall spiller en sentral rolle.
Veistigning
Stigningen for veier oppgis i grader forskjell fra vannrett eller i prosent.
Fylkesvei 6676
Fylkesvei 6676 (Fv6676) går mellom Jervlandet i Trondheim og Dragsten i Selbu.
Før Trøndelag fylke ble opprettet 1. januar 2018 hadde veien betegnelsen Fylkesvei 876 (Sør-Trøndelag).
Tom Waits
Thomas «Tom» Alan Waits (født 7. desember 1949) er en amerikansk Grammy-belønnet musiker og skuespiller. Det er som musiker og sanger han er mest kjent. Mange av sangene hans har han skrevet med sin kone Kathleen Brennan.
Waits har også jobbet som komponist til filmer og musikaler og har spilt biroller i filmer som for eksempel The Fisher King og Bram Stoker's Dracula. Han har blitt nominert til en Oscar for sitt arbeid med filmmusikk-album.
Det norske pub-til-pub-arrangementet Tom Waits-løpet er oppkalt etter ham.
Tidlig karriere
Tom Waits ble født i Pomona, California. Faren Frank var av skotsk og irsk avstamning og moren av norsk avstamning. Tom arbeidet som dørvakt på nattklubben Heritage i San Diego tidlig i 1970-årene, hvor artister av alle sjangere opptrådte. Som en stor fan av mange låtskrivere og musikere, blant annet Frank Sinatra, Bob Dylan, Lord Buckley, Hoagy Carmichael, Captain Beefheart, Marty Robbins, Raymond Chandler og Stephen Foster, begynte Waits å utvikle sin egen musikkstil, kombinert med sang og monolog.
Etter en periode med United States Coast Guard tok han veien til «Monday nights» på The Troubadour i Los Angeles. Der var det musikere fra hele verden som sto i kø for få muligheten til å fremføre på scenen på mandagskveldene. En kort stund senere i 1971 begynte Waits sin opptakskarriere etter at han flyttet til Los Angeles. Han signerte med Asylum Records og fikk manageren Herb Cohen som også var manageren til Frank Zappa.
Øyslebø kirke
Øyslebø kirke er en korskirke fra 1797 på Øyslebø i Marnardal, Lindesnes kommune, Agder fylke.
Acer lobelii
Acer lobelii er en lønneart.
Øyslebø kirke
Byggverket er i tre, har 350 sitteplasser og gallerier. Ole Vermundson Skjøllingstad var byggmester for kirken.
Acer lobelii
Den er et løvfellende tre som blir 20–25 m høyt med en smal, søyleformet krone. Barken er grågrønn og glatt på unge trær, men blir brunere og grunt furet på eldre trær. Bladene har 5 spisse, trekantede lapper. Blomstene er 5 mm store, lysegrønne og sitter i opprette, åpne og endestilte blomsterstander. Fruktene er 4 cm lange og 1,2 cm brede samaraer som sitter parvis i 180° vinkel.
Øyslebø kirke
Adkomst til stedet er via Rv455 og Fv302/Fv201.
Acer lobelii
Acer lobelii er utbredt i Sør-Italia fra Abruzzo sørover til Calabria. Treslaget vokser i skog 750–1700 moh. Enkelte kilder oppgir at den også finnes på Vest-Balkan.
Øyslebø kirke
Øyslebø er et gammelt fredet kirkested. Kirken som står i dag er den tredje på stedet. Den første var en stavkirke som ble erstattet av en langskipet tømmerkirke i 1460 eller 1560. Da man bygde den kirken som står nå, ble den ført opp på tuftene av den gamle og man benyttet materiale fra den gamle til gulvet.
Acer lobelii
Den er nært beslektet med spisslønn (Acer platanoides) og tyrkerlønn (Acer cappadocicum), og noen botanikere regner den som en underart av en av disse artene. En fylogenetisk studie fra 2014 basert på genetiske data viser at Acer lobelii er en klart avgrenset art.
Øyslebø kirke
Kirken har eldre inventar; både altertavlen, prekestolen og døpefonten er fra 1500-tallet.
Cetirizin
Cetirizin er et antihistamin. Det brukes i behandling av allergier mot for eksempel pollen og mot andre allergiske reaksjoner som elveblest. Legemiddelet tas oralt og skal begynne å fungere etter cirka 30 minutter, og vare i cirka en dag. Vanlige bieffekter inkluderer tretthet, tørr munn, hodepine og magesmerter. Det kan trygt tas av gravide, man anbefales ikke hvis man ammer.